Sex Pistols

Sex Pistols foi un grupu británicu de punk rock formáu en Londres, activu ente 1975 y 1978.

La banda
Como productu irritante de choque, la banda foi diseñada pol productor y artista multimedia Malcolm McLaren a mediaos de los años 70 na capital inglesa.
Los Sex Pistols insuflaron aire nuevo al panorama del rock británicu, dando fama más que naide a un subxéneru musical latente nesa dómina: el punk, siendo ellos quien actuaron como catalizadores de dicha escena, faciéndola conocida masivamente.

Dempués del so álbum debú Never Mind the Bollocks (1977) y una bien estudiada serie de discutinios mediáticos, dixebráronse abruptamente en 1978, sicasí'l so legáu sigue frescu como'l primer día, y la so influencia na música rock foi y ye enorme, tantu na estética como nel soníu.

Los miembros sobrevivientes axuntáronse pa dar dellos conciertos, eventualmente, a lo llargo de les décades.

 Miembros 
 John Lydon (alias Johnny Rotten) – voz (1975–1978, 1996, 2002, 2003, 2007)
 Steve Jones – guitarra (1975–1978, 1996, 2002, 2003, 2007)
 Paul Cook – batería (1975–1978, 1996, 2002, 2003, 2007)
 Sid Vicious – baxu (1977–1978)
 Glen Matlock – baxu (1975–1977, 1996, 2002, 2003, 2007)

 Discografía  
Álbumes d'estudiu
 Never Mind the Bollocks, Here's the Sex Pistols (Virgin Records, 1977) 
 The Great Rock 'n' Roll Swindle (banda de soníu póstuma, Virgin Records, 1979) 

 Referencies 

 Enllaces esternos 

 Sitiu web oficial (español)
 Sitiu web oficial de John Lydon
 The Filth And The Fury
 Fotos de Bob Gruen 
 Sex Pistols — ARTIST direct  (inglés)

Categoría:Grupos de rock del Reinu Xuníu